Læringsmål islam

Når forløbet er slut forventes I at have styr på følgende:

* Hvad kendetegner islam som religion
* Hvad er menneskets grundlæggende problem og hvad er islams løsning herpå?
* Profeten Muhammed og hans betydning som religionsstifter
* Muhammed som Profeternes Segl
* Hvilken forbindelse er der mellem islam, kristendom og jødedom
* Hvad er de 5 søjler og hvilke krav stiller de til den religiøse aktør?
* Hadj som overgangsritual
* Hvad kendetegner Koranen som helligskrift og hvad er forskellen på Koranen og hadith
* De 6 trosartikler og de islamiske trosforestillinger
* Sharia og dens betydning
* Hvad kendetegner islam i Danmark med fokus på modernisme og fundamentalisme
* Påklædnings- og spiseregler inden for islam
* Hvorfor konverterer især mange etnisk danske kvinder til islam og hvordan kan Rambos model bruges i denne sammenhæng
* Dommedagsopfattelsen i islam samt det islamiske syndsbegreb

Fra læreplanen har vi fokus på følgende;

* I skal **øve** jer på at disponere en mundtlig fremstilling af et religionsfagligt stof og anvende elementær religionsfaglig terminologi
* I skal **kunne** redegøre for væsentlige sider af verdensreligionen islam
* I skal **kunne** redegøre for religionsfænomenologiske begreber som myte (kosmogoni, eskatologi), ritual, religiøse specialister, kult og axis mundi
* I skal **øve** jer på at karakterisere, analysere og perspektivere tekster og andet dokumentarisk materiale
* I skal **kunne** formulere jer om væsentlige problemstillinger vedrørende forholdet mellem religion og moderne samfund i en global kontekst
* I skal **begynde** at kunne demonstrere viden om fagets identitet og metoder.